पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन सिमडेगा के द्वारा पहला प्लाज्मा दान शिविर का आयोजन किया गया। इसमें 05 लोगों ने अपने प्लाज्मा को दान करने के लिए सैंपल दिए और सहमति दी कि, यदि उनका सैंपल पास होता है तो वह, कोरोना संक्रमित मरीजों के इलाज के लिए अपना प्लाज्मा देंगे। माँ गायत्री मेडिकल, झूलन सिंह चौक, सिमडेगा में सुबह 11 बजे से प्लाज्मा डोनेशन का शिविर शुरू हुआ।
उपायुक्त सुशांत गौरव ने कहा वायरस से संक्रमित मरीजों के इलाज में प्लाज्मा थेरेपी काफी कारगर साबित हो रहा है। इसलिए कोरोना से संक्रमित होने के बाद स्वस्थ हो चुके लोग आगे आएं। कोरोना मरीजों की जान बचाएं। डीसी शिविर में पहुंचे और प्लाज्मा डोनेट करने के लिये आगे आने वालों की सराहना की। उन्होंने कहा कि महामारी के इस दौर में सबको मिलकर इस कठिनाई का सामना करना होगा । आयोजन के नोडल पदाधिकारी शहजाद परवेज ने बताया कि कोरोना से ठीक हुए लोग आगे आ रहे हैं और कोरोना की इस जंग में आईसीयू में एडमिट सिरियस पेशेंट को ठीक करने में मदद की कोशिश जारी रहेगी। उन्होंने कोविड को हरा चुके लोगों से अपील की कि अपना प्लाज्मा दान करें, दूसरों की जिन्दगी बचाने में मददगार बनें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn